
	Articolul 1
Prezentul regulament se aplică pieței transportului internațional rutier de mărfuri, efectuat pe teritoriul Comunității, între statele membre, pe spezele unei părți terțe.
	
	Compatibil
	Prevederi ale Codului transporturilor rutiere nr.150/2014:
Art. 1 alin. (1): 
Prezentul cod stabileşte cadrul legal pentru organizarea şi efectuarea transporturilor rutiere de mărfuri şi persoane, precum şi a activităţilor conexe transportului rutier pe teritoriul Republicii Moldova, în condiţii de siguranţă şi calitate, cu respectarea principiilor liberei concurențe şi a măsurilor de protecţie a mediului, a drepturilor şi intereselor legitime ale persoanelor fizice şi juridice.

	Articolul 2
În sensul prezentului regulament, o criză înseamnă existența unor probleme specifice pieței definite în articolul 1, care să ducă la apariția unui potențial exces grav și de durată al ofertei față de cerere, implicând o amenințare serioasă la adresa stabilității financiare și supraviețuirii unui număr semnificativ de întreprinderi de transport rutier, cu condiția ca previziunile pe termen scurt și mediu pentru piața respectivă să nu indice nici o îmbunătățire substanțială și de durată.
	Codul transporturilor rutiere nr.150/2014, se modifică după cum urmează:
Art. 5 se completează cu următoarele definiții, respectând ordinea gramaticală: 
,,situație de criză - existența unor probleme specifice pieței transportului internațional rutier de mărfuri, care să ducă la apariția unui potențial exces grav și de durată al ofertei față de cerere, implicând o amenințare serioasă la adresa stabilității financiare și supraviețuirii unui număr semnificativ de întreprinderi de transport rutier, cu condiția ca previziunile pe termen scurt și mediu pentru piața respectivă să nu indice nici o îmbunătățire substanțială și de durată.”
	Compatibil
	

	Articolul 3
Comisia centralizează datele necesare pentru monitorizarea pieței și pentru detectarea unei posibile crize.
În acest scop, statele membre cooperează cu Comisia în procesul de comunicare și prelucrare a datelor disponibile sau care pot fi imediat obținute.
	Articolul 7 alin. (1) se completează cu lit. m) cu următorul cuprins:
,,m) cooperează cu autoritățile altor state, inclusiv Comisia Europeană, prin schimbul de date, în cazul unor situații de criză pe piața transportului internațional rutier de mărfuri.”;
	Compatibil
	

	Articolul 4
(1)   În cazul în care un stat membru consideră că există o criză, acesta poate cere Comisiei să facă cercetări în acest sens.
(2)   Pentru a permite evaluarea situației de către Comisie, respectivul stat membru furnizează informații substanțiale cuantificate.
(3)   În urma unei astfel de cereri din partea unui stat membru, Comisia consultă fără întârziere Comitetul la care se face referire în articolul 5.
(4)   Dacă, după consultarea Comitetului, Comisia decide în concluzie că există o criză, aceasta poate lua măsuri de a preveni creșterea suplimentară a capacității de ofertare de pe piața afectată, prin limitări ale creșterii activității transportatorilor existenți și restricții la accesul pe piață al transportatorilor noi.
Decizia menționată anterior se ia în termen de 30 de zile de la primirea cererii din partea unui stat membru.
Măsurile introduse în conformitate cu prezentul articol pot rămâne în vigoare pentru o perioadă de cel mult șase luni, care poate fi reînnoită o dată cu aceeași perioadă de valabilitate.
(5)   Comisia notifică fără întârziere statele membre și Consiliul cu privire la orice decizie luată în temeiul alineatului (4) sau, dacă este cazul, cu privire la decizia de a nu lua măsuri.
(6)   Un stat membru sau statele membre pot prezenta Consiliului o decizie a Comisiei în conformitate cu alineatul (5), în termen de 30 de zile de la notificare. Consiliul, prin hotărâre cu majoritate calificată, poate, în perioada de valabilitate prevăzută la alineatul (4) al treilea paragraf, să ia o decizie diferită în 30 de zile de la notificarea statului membru sau statelor membre respective.
(7)   În cazul în care Comisia consideră că este necesară:
—prelungirea măsurilor la care se face trimitere în alineatul (4) și/sau
—adoptarea unor măsuri suplimentare separate,
aceasta va înainta o propunere Consiliului care va decide cu majoritate calificată.
	
	Prevederi UE neaplicabile
	

	Articolul 5
Comisia este sprijinită de un comitet consultativ format din reprezentanții statelor membre și prezidat de un reprezentant al Comisiei.
Sarcinile comitetului sunt:
—să urmărească situația de pe piața transporturilor menționată la articolul 1 și să ofere consultanță Comisiei cu privire la acest subiect;
—să ofere consultanță Comisiei, la cererea acesteia, cu privire la centralizarea de date menționată la articolul 3;
—să ofere consultanță Comisiei, la cererea acesteia, cu privire la orice cerere din partea unui stat membru, conform articolul 4 alineatul (1);
—să ofere consultanță Comisiei privind măsurile propuse pentru rezolvarea unei crize, în special la punerea în aplicare a acestora.
În plus, comitetul poate fi consultat de Comisie, în cadrul prezentului regulament, cu privire la orice alt subiect legat de punerea în aplicare a prezentului regulament.
Comitetul își stabilește regulamentul de procedură.
	
	Prevederi UE neaplicabile
	

	Articolul 6
Dacă trebuie urmată procedura prevăzută în prezentul articol, Comisia prezintă comitetului un proiect cu măsurile provizorii ce trebuie adoptate pentru a soluționa criza. Comitetul își dă avizul cu privire la acest proiect în termenul pe care președintele îl poate stabili prin vot, dacă este necesar, în funcție de gradul de urgență al subiectului.
Avizul este consemnat în procesul-verbal; în afară de aceasta, fiecare stat membru are dreptul să solicite consemnarea poziției adoptate în procesul-verbal.
Comisia ține seama în cea mai mare măsură de avizul emis de comitet. Aceasta informează comitetul despre modul în care avizul este luat în considerare.
	
	Prevederi UE neaplicabile
	

	Articolul 7
Comisia prezintă Parlamentului European și Consiliului, până cel târziu la 31 decembrie 1995, un raport privind aplicarea prezentului regulament, însoțit de propunerile necesare.
	
	Prevederi UE neaplicabile
	

	Articolul 8
Prezentul regulament intră în vigoare la 1 ianuarie 1991.

Prezentul regulament este obligatoriu în toate elementele sale și se aplică direct în toate statele membre.
	
	Prevederi UE neaplicabile
	






